Document ID: 32007D0616

РЕШЕНИЕ НА КОМИСИЯТА
от 5 септември 2007 година
за изменение на решения 2001/881/ЕО и 2002/459/ЕО по отношение на списъка на граничните инспекционни пунктове
(нотифицирано под номер С(2007) 4082)
(текст от значение за ЕИП)
(2007/616/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 90/425/ЕИО на Съвета от 26 юни 1990 г. относно ветеринарните и зоотехническите проверки, приложими при търговията в Общността с някои живи животни и продукти с оглед завършване изграждането на вътрешния пазар (1), и по-специално член 20, параграф 3 от нея,
като взе предвид Директива № 91/496/ЕИО на Съвета от 15 юли 1991 г. за определяне на принципите на организация на ветеринарните проверки на животни, въведени в Общността от трети страни, и за изменение на директиви 89/662/ЕИО, 90/425/ЕИО и 90/675/ЕИО (2), и по-специално член 6, параграф 4, втора алинея от нея,
като взе предвид Директива 97/78/ЕО на Съвета от 18 декември 1997 г. за определяне на принципите, които регулират организацията на ветеринарните проверки на продуктите, въведени в Общността от трети страни (3), и по-специално член 6, параграф 2 от нея,
като има предвид, че:
(1)
В Решение 2001/881/ЕО на Комисията от 7 декември 2001 г. за определяне на списък на граничните инспекционни пунктове, одобрени да извършват ветеринарни проверки на животни и животински продукти с произход от трети страни, и за актуализиране на подробните правила за контрола, който следва да бъде упражняван от експертите на Комисията (4) се определя списък на граничните инспекционни пунктове за ветеринарни проверки на живи животни и животински продукти, въведени в Общността от трети страни, в приложението към посоченото решение („списък на граничните инспекционни пунктове“).
(2)
Списъкът на граничните инспекционни пунктове включва номер на пункта по Traces за всеки граничен инспекционен пункт. Traces е компютризирана система, въведена с Решение 2004/292/ЕО на Комисията от 30 март 2004 г. за въвеждане на системата Traces и за изменение на Решение 92/486/ЕИО (5). Тя заменя предишната система Animo, базирана на мрежата, въведена от Решение 91/398/ЕИО на Комисията от 19 юли 1991 г. относно компютризирана мрежа, която свързва ветеринарните органи (Animo) (6), за проследяване на движението на животни и определени продукти при търговия и внос в рамките на Общността.
(3)
След проверка със задоволителен резултат в съответствие с Решение 2001/881/ЕО към списъка на граничните инспекционни пунктове следва да се добави граничният инспекционен пункт в Civitavecchia, Италия.
(4)
След съобщения от Германия и Обединеното кралство граничните инспекционни пунктове във Weil am Rhein - Mannheim, Германия, и в Ispswich, Обединеното кралство, следва да бъдат заличени от списъка на граничните инспекционни пунктове, посочен в приложението към Решение 2001/881/ЕО.
(5)
В допълнение, след съобщения от Белгия, Испания, Франция, Италия, Унгария, Нидерландия, Португалия, Румъния и Обединеното кралство, списъкът на граничните инспекционни пунктове за тези държави-членки следва да се актуализира, за да се вземат предвид последните промени по отношение на центровете за инспекция и на категориите животни или продукти, които могат да бъдат проверявани на определени гранични инспекционни пунктове, вече одобрени в съответствие с Решение 2001/881/ЕО, както и организирането на инспекционни центрове в тези пунктове.
(6)
Списъкът със звената в Решение 2002/459/ЕО на Комисията от 4 юни 2002 г. за определяне на списъка със звената от компютърната система Animo и за отмяна на Решение 2000/287/ЕО (7) включва номера на пункта по Traces за всеки граничен инспекционен пункт в Общността. В интерес на последователността за законодателството на Общността, този списък следва да бъде съответно актуализиран, за да вземе предвид промените, които следва да се направят в приложението към Решение 2001/881/ЕО, така че информацията, съдържаща се в посочените две приложения, да бъде еднаква.
(7)
Решения 2001/881/ЕО и 2002/459/ЕО следва да бъдат съответно изменени.
(8)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Приложението към Решение 2001/881/ЕО се заменя с текста в приложение I към настоящото решение.
Член 2
Приложението към Решение 2002/459/ЕО се изменя в съответствие с приложение II към настоящото решение.
Член 3
Адресати на настоящото решение са държавите-членки.
Съставено в Брюксел на 5 септември 2007 година.

Labels: 17
3
6
12
15